দশম রোজা। ইফতারের ঘণ্টাখানেক পরে আজিজ সুপার মার্কেট থেকে রিকশায় বাসায় ফিরছি। রাস্তাঘাট তখনও ফাঁকা। গণস্বাস্থ্য নগর হাসপাতালের ক্রসিং দিয়ে রিকশাচালক মিরপুররোড ক্রস করলেন। রাস্তা খালি ছিল। ধানম-ীতে না ঢুকে মিরপুর রোডেই রিকশা টানলেন। হঠাৎ বাতাস ফুঁড়ে এক ট্রাফিক পুলিশের উদয়। এক হাতে ব্যাটম্যানের সেই রঙ্গীন লাঠি, অন্য হাতে লম্বা মোটা স্ক্রুড্রাইভার। স্ক্রড্রাইভারটি সাধারণ নয়। হাতলে লাগানো আছে ধারালো সূচঁ। ট্রাফিক পুলিশকে দেখে রিকশাচালক আরও জোরে চাকা ঘুরালো। আমি ভাবলাম বুঝি পুলিশ হাল ছেড়ে দিয়েছে। দুই মুহূর্ত পরেই রিকশাচালক চলস্ত রিকাশা থেকে উড়ে তিন হাত দুরে গিয়ে পড়ল। পেছন থেকে অদৃশ্য হাত রিকশা টেনে ধরেছে। মনে হবে রজনীকান্তের কোনও তামিল ছবির দৃশ্য। কিছু বুঝে ওঠার আগে আমি ঝপাত করে মাটিতে পড়লাম। চোখের কোণে দেখতে পেলাম রিকশাচালক তখনও দৌড়াচ্ছে। ট্রাফিক পুলিশ আমাকে কিছু বলার আগেই আমি রিকশায় উঠে বসলাম।